
Kísérő nélküli kiskorú migránsok - A közép-amerikai gyermekmigráció

A nemzetközi migráció összetettségénél és kiterjedtségénél fogva a XXI. század egyik legnagyobb globális kihívásává vált. A migráció folyamatában a kísérő nélküli kiskorúak száma az elmúlt néhány évben megnőtt, ez új politikák, cselekvési tervek meghatározását sürgeti nemzeti, regionális és globális szinten is, hiszen a gyermekek a migránsok legsérülékenyebb csoportját alkotják.

Dolgozatomban a migráció főbb típusainak áttekintése után bemutatom a közép-amerikai kísérő nélküli kiskorúak vándorlásának indítékait, útvonalát, majd megvizsgálom a nemzetközi jog gyermekek védelmére vonatkozó dokumentumait, valamint áttekintem az érintett országok kormányzati és nem kormányzati szereplőinek kiskorúakat érintő programjait, akcióterveit.



